Siim Valmar Kiisler

Siim Valmar Kiisler (sünninimi Siim-Valmar Kiisler; sündinud 6. novembril 1965 Tallinnas) on Eesti poliitik. Ta oli keskkonnaminister Jüri Ratase esimeses valitsuses. Kiisler oli aastatel 2008–2014 regionaalminister Andrus Ansipi teises ja kolmandas valitsuses. Ta oli Isamaa ja Res Publica Liidu liige ning IRLi Tallinna piirkonna esimees. Ta kandideeris ka 2015. aasta Riigikogu valimistel valimisringkonnas nr 3 (Mustamäe ja Nõmme), sai 556 häält, kuid valituks ei osutunud.1. septembrist 2015 sai ta XIII Riigikogu liikmeks seoses Jaak Aaviksoo valimisega Tallinna Tehnikaülikooli rektoriks ning seoses Riigikogu liikme Sven Sesteri volituste peatumisega tema nimetamise tõttu Vabariigi Valitsuse liikmeks. 2019. aastal Ida-Virumaal kandideerides sai ta 379 häält ja Riigikokku valituks ei osutunud. Kiislerist sai pärast Mart Nuti surma XIV Riigikogu liige. Pärast Jüri Ratase teise valitsuse tagasiastumist taastusid Urmas Reinsalu Riigikogu liikme volitused ning Kiisler pidi Riigikogust lahkuma, saades hüvitiseks peaaegu 26 000 eurot. Märtsis 2022 heitis Isamaa juhatus Kiisleri erakonnast välja. Seoses Reinsalu siirdumisega Kaja Kallase teise valitsuse liikmeks sai nüüd juba erakonnatust Kiislerist taas Riigikogu liige. Siim Valmar Kiisler on alates 2022. aastast Erakond Parempoolsed liige. Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 531 häält ning ei osutunud valituks. Lõpetas 1984 Tallinna 2. Keskkooli kuldmedaliga ja 1991 Tallinna Tehnikaülikooli automatiseeritud juhtimissüsteemide erialal. Siim Valmar Kiisler on korporatsiooni Fraternitas Liviensis vilistlane. Aastatel 1995–2003 Glacier Eesti AS-i nõukogu esimees. 1999–2001 Tallinna Kesklinna vanem. Kesklinna vanemana lõpetas aastaid kestnud linnaametnike ebaseadusliku korteriäri kesklinnas. 2003–2005 ja 2006–2007 oli ta X Riigikogu liige. Aastatel 2003–2005 juhtis Riigikogu Res Publica fraktsiooni, 2007–2008 oli Majandus- ja kommunikatsiooniministeeriumi abiminister. 23. jaanuarist 2008 kuni 26. märtsini 2014 oli ta regionaalminister. 2020 Valgetähe III klassi teenetemärk Siim Valmar Kiisleri abikaasa on Merly Kiisler. Nende lapsed on Taavi Kalle, Heiki Rein, Mati Kalev, Mari Helmi ja Arti Tanel. Tõmbekeskuste Eesti VALIMISRINGKOND NR 3, Tallinna Mustamäe ja Nõmme linnaosa, Andmed seisuga 20.03.2015 10:17:10 Mandaatide omandamise viis, Andmed seisuga 20.03.2015 10:17:00 https://rk2019.valimised.ee/et/voting-result/district-7-voting-result.html Riigikogu. "Kiisler asub Riigikogu liikmeks". Tammesalu, Hans-Martin (28. jaanuar 2021). "Rahanumbrid teada: kui palju said lahkuvad riigikogulased maksumaksjalt hüvitist". Geenius.ee. Vaadatud 19.07.2022. "Isamaa juhatus arvas erakonnast välja neli parempoolset". ERR. 08. märts 2022. Vaadatud 19.07.2022. {{netiviide}}: kontrolli kuupäeva väärtust: |aeg= (juhend) "Kiisler läheb Reinsalu asendusliikmena riigikokku Parempoolseid esindama". ERR. 18. juuli 2022. Vaadatud 19.07.2022. Eesti riiklike teenetemärkide kavaleride andmebaas presidendi kantselei kodulehel (president.ee). Siim Kiisleri ajaveeb Siim Valmar Kiisler. Eesti Vabariigi Valitsus Saage tuttavaks: uus regionaalminister Siim-Valmar Kiisler. / Eesti Ekspress 22. jaanuar 2008 Nädala näod: Väikevenna võimatu missioon / Postimees 09. märts 2013